Kotrīna Zīle

**Kotrīna Zīle** (, īstajā uzvārdā **Zilinskiene**, dzimusi  Viļņā) ir lietuviešu rakstniece, ilustratore un grafikas dizainere.

## Dzīvesgājums
Dzimusi un augusi Viļņā. Studējusi Viļņas Mākslas akadēmijā, vienu gadu studējusi Milānas Politehniskajā universitātē Itālijā. 2008. gadā ieguvusi grafikas dizaina grādu, bet 2010. gadā — maģistra grādu grafikas dizainā. Studiju laikā viņa sāka dziļāk iedziļināties kultūras mantojuma vizuālajā komunikācijā un ieinteresējās par lietuviešu mitoloģiju. Ilustrējot grāmatas, radās vēlme izveidot grāmatu pilnībā pašai, gan tekstu, gan zīmējumus. 2012. gadā viņa sāka rakstīt un ilustrēt savu pirmo grāmatu bērniem "Mazais milzis". Nākošā, "Lieo būtņu grāmata", bija domāta kā enciklopēdija stāstu formā. Arī turpmākajā daiļradē spēcīgi mitoloģijas un maģiskā reālisma elementi.

Ģimene — vīrs Vītenis Žilinsks, arhitekts. Ir meita un dēls.

Kopš 2010. gada viņa ir vizuālās komunikācijas studijas "Prim Prim" līdzīpašniece un radošā direktore.

Kopš 2017. gada Zīle ir viena no Bērnu un jaunatnes literatūras festivāla "Bērnu grāmatu sala" un tā laikā notikušās "Bērnu grāmatu konferences" veidotājiem un organizatorēm.

Lietuvas Grafikas dizaina asociācijas biedre kopš 2010. gada.

Starptautiskās bērnu un jaunatnes literatūras padomes (*IBBY*) locekle kopš 2018. gada.

2023. gadā piedalījās Bērnu un jauniešu literatūras festivālā Siguldā.

## Bibliogrāfija

* „Milžinas mažylis“ (Aukso žuvys, 2014) — iekļauta 2014. gada piecu labāko bērnu grāmatu sarakstā, 2019. gadā Kauņas Kamerteātrī tika iestudēta izrāde, kuras pamatā ir grāmata "Mazais milzis".
* „Didžioji būtybių knyga“ (Aukso žuvys, 2016) — ieguva galveno balvu bērnu grāmatu grupā kā skaistākā bērnu grāmata 2016. gadā nacionālajā grāmatu mākslas konkursā, 2018. gadā Kauņas Nacionālais drāmas teātris iestudēja izrādi, kuras pamatā ir "Lielo būtņu grāmata".
* „Sukeistas“ (Aukso žuvys, 2019) — iekļauta 2019. gada četru labāko pusaudžu grāmatu sarakstā, izdota arī latviski ("Samainītais").
* „Mažas kaip vabalėlis“ („Dvi tylos“, 2020) — balva par labāko bērnu bilžu grāmatu.
* „Siela sumuštinių dėžutėje“ (Aukso žuvys, 2021) — īso stāstu krājums, izdots arī latviski ("Dvēsele sviestmaižu kārbiņā").
* „Geriausia diena“ (kopā ar Ingu Dagili, 2022) — izdota arī latviski ("Labākā diena").
* „Mylimi kaulai“ (2024) — izdota arī baltkrievu un latviešu valodās ("Mīļotie kauli"), autores pirmā grāmata pieaugušajiem.

## Apbalvojumi dizaina grafikā

* 2011. gads — pirmā vieta Lietuvas Eiropas Savienības prezidentūras logotipa konkursā
* 2012. gads — pirmā vieta Lietuvas stenda logotipa konkursā Pasaules izstādē Korejā

### Balvas par vizuālās komunikācijas studijā radītajiem darbiem

* Diploms skaistākās mācību grāmatas kategorijā 2012. gada Nacionālajā grāmatu mākslas konkursā
* 2014. gadā nacionālajā konkursā "Labs dizains" piešķirta balva par zīmola "You&Oil" vizuālo identitāti, kā arī diploms par brīvdienu mājas "SAKA" vizuālo identitāti
* 2014. gadā Zelta balva starptautiskajā konkursā " A'design award " par brīvdienu mājas "SAKA" vizuālo identitāti
* 2015. gada nacionālā konkursa "Labs dizains" balva par sulas "MANA" vizuālo identitāti
* 2018. gada Baltijas iepakojuma dizaina balvas NAPA — bronzas balva par kombučas "Būkčia" vizuālo identitāti

## Atsauces

## Ārējās saites